મળતી માહિતી મુજબ મુંબઇ થી બેંગ્લોર જનારી જેટ એરવેઝની ફ્લાઇટ સોમવારે સાંજે 4.10 વાગે ઉડાન ભરવાની હતી. વિમાનમાં યાત્રીઓ બેસી ગયા હતા ત્યારે એરલાઇન્સના કોલસેન્ટરમાં એક ફોન આવ્યો. સિનિયર પોલીસ અધિકારીના જણાવ્યા મુજબ 'ફોન કરનારે કહ્યું હતું કે કસાબને છોડાવવા માટે પ્લેન હાઇજેક કરવામાં આવશે. ફોન કરનાર વ્યક્તિએ પોતાનું નામ વિકાસ યાદવ હોવાનું જણાવ્યું હતું'. તાત્કાલિક આ સૂચના એરપોર્ટને આપવામાં આવી અન પ્લેનને ઉડાન ન ભરવાનું કહેવામાં આવ્યું.